
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1077 

1 Αυγούστου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χρηματοδότηση του Κοινοτικού προγράμματος «Δί¬ 


κτυο Γεωργικής Λογιστικής Πληροφόρησης». 1 

Έγκριση κινητών τηλεφώνων ΕΟΤ. 2 

Τροποποίηση του Οργανισμού Εσωτερικής Υπηρε¬ 
σίας του Δήμου Αμαρουσίου. 3 

Σύσταση Διαδημοτικής επιχείρησης ύδρευσης - απο¬ 
χέτευσης με την επωνυμία "ΔΙΑΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΚΕΝΤΡΙΚΟΥ 
ΠΗΛΙΟΥ' * 1 2 του Νομού Μαγνησίας. 4 


ΑΠΟΦΑΣΕΙΣ 

Αριθ. 135690 (1) 


Χρηματοδότηση του Κοινοτικού προγράμματος «Δίκτυο 
Γεωργικής Λογιστικής Πληροφόρησης». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Α του ν. 1558/1985 «Κυβέρνηση και 
Κυβερνητικά Όργανα» (ΑΊ37) όπως το άρθρο αυτό προ¬ 
στέθηκε με το άρθρο 27 του ν.2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
ν. 1712/1987 για τον εκσυγχρονισμό των επαγγελματικών 
οργανώσεων των εμπόρων βιοτεχνών και λοιπών επαγ¬ 
γελμάτων και άλλες διατάξεις» (Α' 154) και τροποποιήθη¬ 
κε μετηνπαρ. 2α του άρθρου 1 του ν.2469/1997 «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (Α' 38). 

β) Του ν.δ. 131/74 «περί παροχής οικονομικών ενισχύσε¬ 
ων στη γεωργική, δασική, κτηνοτροφική και αλιευτική πα¬ 
ραγωγή» (Α’320) όπωςτροποποιήθηκεμετουςν.1409/1983 
(Α' 199), 2538/1997 (Α'242) και2512/1997 (Α' 138). 

γ) Του άρθρου 39 παρ. 10 του ν.2065/1992 «Αναμόρφω¬ 
ση της άμεσης φορολογίας και άλλες διατάξεις» (Α' 113). 

δ) Του π.δ. 820/1980 «περί εφαρμογής του υπ’ αριθ. 
79/65 κανονισμού του Συμβουλίου (ΕΟΚ) «περί του Δικτύ¬ 
ου Γ εωργικής Λογιστικής Πληροφόρησης». 

2. Τους κανονισμούς 

α) 1915/1983 (ΕΟΚ) της Επιτροπής «περιορισμένων δια¬ 
τάξεων εφαρμογής για την τήρηση λογιστικών στοιχείων 


για τη διαπίστωση των εισοδημάτων στις γεωργικές εκμε¬ 
ταλλεύσεις». 

β) 1859/1982 (ΕΟΚ) της Επιτροπής «περί επιλογής των 
«λογιστικών εκμεταλλεύσεων με σκοπό την διαπίστωση 
των εισοδημάτων στις γεωργικές εκμεταλλεύσεις». 

γ) 79/1965 (ΕΟΚ) του Συμβουλίου, Άρθρο 15 «περίπρο¬ 
στασίας των ατομικών δεδομένων» 

3. Το γεγονός ότι το συγκεκριμένο πρόγραμμα έχει ως 
αντικείμενο τη διερεύνηση του γεωργικού εισοδήματος 
καιτωντεχνικοοικονομικών και διαρθρωτικών χαρακτηρι¬ 
στικών των γεωργικών εκμεταλλεύσεων, προκειμένου να 
υπάρχουν διαθέσιμα μικροοικονομικά στοιχεία από την 
επεξεργασία των οποίων επιτυγχάνεται η στήριξη αποφά¬ 
σεων γεωργικής πολιτικής σε Εθνικό και Κοινοτικό επίπε¬ 
δο, αλλά και για στατιστικούς λόγους. 

Με τη χρηματοδότηση δε του προγράμματος αυτού 
αξιοποιείται η συνδρομή της Ευρωπαϊκής Επιτροπής, η 
οποία ανέρχεται ετησίως σε ποσοστό 100% περίπου, 50% 
δε της δαπάνης προκαταβάλλεται στην αρχή της λογιστι¬ 
κής χρήσης (αρχή κάθε έτους). Η συνολική χρηματοδότηση 
από την Ευρωπαϊκή Επιτροπή θα ανέλθει κατά τα έτη 2005, 
2006 και 2007 στο χρηματικό ποσό των 2.100.000,00 €. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού Φ. 29/110 και Κ.Α. 5329. 

5. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και του Υπ. Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών», αποφασίζουμε: 

1. Εγκρίνουμε από 1.1.2005 τη διάθεση συνολικού πο¬ 
σού 700.000,00 €, από τις πιστώσεις του Φ. 29/110 και Κ.Α. 
5329 του Τακτικού Προϋπολογισμού που θα βαρύνουν 
τον Τακτικό Προϋπολογισμό του έτους 2005 του Υπουρ¬ 
γείου Αγροτικής Ανάπτυξης και Τροφίμων για την κάλυψη 
των δαπανών λειτουργίας του κοινοτικού προγράμματος 
«Δίκτυο Γεωργικής Λογιστικής Πληροφόρησης» (Ελλ. = 
ΔΙ.ΓΕ.Λ.Π. και Γαλλ. = Β.ΙΟ.Α.) που εφαρμόζεται στη χώ¬ 
ρα μας και σκοπό έχει τον προσδιορισμό του γεωργικού 
εισοδήματος που επιτυγχάνεται κάθε χρόνο κατά κατη¬ 
γορία γεωργικών εκμεταλλεύσεων, σε συνδυασμό με τη 
διερεύνηση των τεχνικοοικονομικών στοιχείων και διαρ¬ 
θρωτικών χαρακτηριστικών τους. 

2. Το ανωτέρω χρηματικό ποσό θα διατεθεί για την κά¬ 
λυψη των εξής δαπανών: 

α) Κατ’ αποκοπή αμοιβή στους αρχηγούς των γεωργι¬ 
κών εκμεταλλεύσεων που εντάσσονται στο πρόγραμμα 
«Δίκτυο Γεωργικής Λογιστικής Πληροφόρησης» για την 

τήρηση οικονομικών στοιχείων της εκμετάλλευσης τους 
για το λογιστικό έτος 2003, μέχρι συνολικού ύψους 
544.000,00 €. 

β) Έξοδα μετακίνησης και εκτός έδρας αποζημιώσεων 
εσωτερικού και εξωτερικού του προσωπικού που ασχο- 
λείται με το πρόγραμμα «Δίκτυο Γεωργικής Λογιστικής 
Πληροφόρησης» (Β.Ι.Ο.Α.) (γεωπόνοι, οικονομολόγοι, τε¬ 
χνολόγοι), μέχρι συνολικού ποσού 42.500,00 €. 

γ) Ανάθεση έργου με απ’ ευθείας διαπραγμάτευση για τη 
δημιουργία πακέτου προγράμματος Η/Υ για τον αυτόματο 
υπολογισμό του Τυπικού Ακαθαρίστου Κέρδους (ΤΑΚ.) 
όλωντωνγεωργο-κτηνοτροφικώνπροϊόντωντηςχώραςμε 
βάση στοιχείατριετίαςτωνεκμεταλλεύσεωντου προγράμ¬ 
ματος ΔΙΓΕΛΠ-ΒΙΟΑ, τους επιμέρους συντελεστές μετα¬ 
βολής εισροών και εκροών και τους συντελεστές στάθμι- 
σηςτου δείγματος των εκμεταλλεύσεων του ΔΙΓΕΛΠ-ΒΙΟΑ 
στο σύνολο περιφέρειας (ΔΙΓΕΛΠ-ΒΙΟΑ) και χώρας (πεδίο 
παρατήρησης), μέχρι συνολικού ύψους 15.000,00 €. 

δ) Επιχορήγηση του Γεωπονικού Πανεπιστημίου Αθη¬ 
νών, Τμήμα Αγροτικής Οικονομίας και Ανάπτυξης, για 
έρευνα από ειδικούς επιστήμονες λόγω - αδυναμίας διε¬ 
ξαγωγής της από το στενό δημόσιο τομέα Ττου θα απο¬ 
σκοπεί στην ειδική αξιολόγηση και επιστημονική υποστή¬ 
ριξη του εν λόγω προγράμματος και την έκδοση αποτε¬ 
λεσμάτων επί της πορείας του γεωργικού εισοδήματος 
των γεωργικών εκμεταλλεύσεων της χώρας και της διάρ¬ 
θρωσης αυτών μέχρι συνολικού ύψους 50.000,00 €. 

ε) Προκήρυξη προχείρου διαγωνισμού για τη σύνταξη 
προγραμμάτων Η/Υ εκτέλεσης των ελέγχων αξιοπιστίας 
των δεδομένων του Δελτίου Γεωργικής Εκμετάλλευσης 
(Ε.Ε. ΒΙ/ΟΟ 1256 Ηθν. 2/2001, ΒΙ/ΟΟ 1314 Βθν. 2.1/2002) 
του προγράμματος ΔΙΓΕΛΠ-ΒΙΟΑ, σύμφωνα με τις προ¬ 
διαγραφές ελέγχων της Ε.Ε. ΒΙ/ΟΟ 1350/2004, μέχρι συ¬ 
νολικού ποσού 45.000,00 €. 

στ) Προμήθεια προβολέα δεδομένων Η/Υ συνολικού 
ποσού 3.500,00 €. 

3. Οι παραπάνω δαπάνες είναι επιλέξιμες η δε τελική 
χρηματοδότηση από την Ε.Ε. θα ανέλθει στο 100% του 
συνολικού ποσού. 

4. Η προμήθεια της Αγροτικής Τράπεζας της Ελλάδος 
(Α.Τ.Ε.) για τις πληρωμές της κατ’ αποκοπή αμοιβής 
στους αρχηγούς των γεωργικών εκμεταλλεύσεων που 
εντάσσονται στο πρόγραμμα «Δίκτυο Γ εωργικής Λογιστι¬ 
κής Πληροφόρησης» και θα λάβουν χώρα το 2005 ορίζε¬ 
ται σε 0,25%. 

5. Με την παρούσα απόφαση εξουσιοδοτείται ο Υπουρ¬ 
γός Αγροτικής Ανάπτυξης και Τροφίμων για την έκδοση 
των σχετικών αποφάσεων για την εκτέλεση του υπόψη 
προγράμματος και τη ρύθμιση κάθε άλλης λεπτομέρειας 
που έχει άμεση σχέση για την εφαρμογή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓΓΕΛΟΣ Μ Π ΑΣΙΑΚΟΣ 

-♦- 

Αριθμ. 6891 (2) 

Έγκριση κινητών τηλεφώνων ΕΟΤ 

Ο ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 1 παρ. 2α του ν.2160/1993 
(ΦΕΚ 118/Α/19.7.1993) «Ρυθμίσεις για τον Τουρισμό και 
άλλες διατάξεις, σε συνδυασμό με το π.δ. 365/1997 (ΦΕΚ 


241/Α/1997) «Διατήρηση εποπτείας Ν.Π.Δ.Δ. από το 
Υπουργείο Ανάπτυξης». 

2. Το π.δ. 122/2004 (ΦΕΚ 85/Α/17.3.2004) «Ανασύσταση 
του Υπουργείου Τουρισμού». 

3. Το ν.3270/8.10.2004 (ΦΕΚ 187/Α711.10.2004) «Αρμο¬ 
διότητες του Υπουργείου Τουριστικής Ανάπτυξης και θέ¬ 
ματα Τουρισμού». 

4. Το π.δ. 123/2004 (ΦΕΚ 86/Α/18.3.2004) «Διορισμός 
Υπουργού, Αναπληρωτή Υπουργού και Υφυπουργών». 

5. Τη με αριθμ. 1153/20.4.2004 (ΦΕΚ 591/Β/21.4.2004) 
Κοινή Απόφαση του Πρωθυπουργού και του Υπουργού 
Τουρισμού «Ανάθεση αρμοδιοτήτων στον Υφυπουργό 
Τουρισμού Αναστάσιο Λιάσκο». 

6. Τη με αρ. 9243/8.11.2004 (ΦΕΚ 300/11.10.2004) «Πε¬ 
ρί διορισμού του Γ εωργίου Φωτεινόπουλου ως Γ ενικού 
Γραμματέα του Υπουργείου Τουριστικής Ανάπτυξης». 

7. Τη με αρ. 2955/28.5.2004 (ΦΕΚ 157/Γ/4.6.2004) Κοινή 
Απόφαση του Πρωθυπουργού και του Υπουργού Τουρι¬ 
σμού «Διορισμός Ειδικού Γ ραμματέα Τουρισμού». 

8. Το ν.2362/1995 (ΦΕΚ 247/Α/27.11.1995) «Περί Δημο¬ 
σίου Λογιστικού, ελέγχου των δαπανών του κράτους και 
άλλες διατάξεις» άρθρο 82, παρ. 4 και άρθρο. 83. 

9. Το ν. 1642/1986 περί ΦΠΑ, όπως τροποποιήθηκε και 
συμπληρώθηκε μεταγενέστερα. 

10. Το π.δ. 394/1996 (ΦΕΚ/266/Α/4.12.1996) Κανονι¬ 
σμός προμηθειών του Δημοσίου. 

11. Την με αρ. 55/2572/3.2.1998 εγκύκλιο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης που’αφορά Δαπάνες κινητών τηλεφώνων των Δημο¬ 
σίων Υπηρεσιών και Ν.Π.Δ.Δ. 

12. Την με αρ. 2/45564/0026 (ΦΕΚ 1066/Β/10.8.2001) 
απόφαση του Υπουργού Οικονομικών για την Αναπρο¬ 
σαρμογή των χρηματικών ποσών του άρθρου 38 παρ. 1 
του ν.2362/1995 (ΦΕΚ431/Β/98). 

13. Το με ΑΠ 119/9.3.2005 έγγραφο Επιτρόπου στον 
ΕΟΤ. 

14. Τη με 34/6.5.2005 Πράξη Επιτρόπου στον ΕΟΤ και 
Υπηρεσιακό Σημείωμα Δ/νσης Οικονομικών Υπηρεσιών 
ΕΟΤ με ΑΠ 219/16.5.2005. 

15. Το με ΑΠ 508033/3.6.2005 έγγραφο Προέδρου του 
ΕΟΤ και 508085/13.6.2005 έγγραφο Δ/νσης Διοικητικού 
ΕΟΤ, αποφασίζουμε: 

Α. Εγκρίνουμε τη χρήση και πληρωμή έξι (6) κινητών τη¬ 
λεφώνων που κάνει χρήση ο ΕΟΤ και συγκεκριμένα : δύο 
κινητά τηλέφωνα χρησιμοποιούνται στο Γ ραφείο του Γ ε¬ 
νικού Γ ραμματέα, ένα στο γραφείο του Νομικού Συμβού¬ 
λου και τρία στο γραφείο Προέδρου ΕΟΤ. 

Β. Η δαπάνη που θα προκύψει θα βαρύνει τον κ.α. 0835 
του Τακτικού προϋπολογισμρύ εξόδων του ΕΟΤ έτους 
2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2005 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 
-♦- 

Αριθμ. 38236 (3) 

Τροποποίηση του Οργανισμού Εσωτερικής Υπηρεσίας 
του Δήμου Αμαρουσίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν.1188/1981, όπως 
τροποποιήθηκαν με τις όμοιες του αρθ. 8 παρ. 5 του 
ν.2307/1995. 

2. Τις διατάξεις του αρθ. 8 του ν.2503/1997. 

3. Την αριθμ. 126/2005 απόφαση του Δημοτικού Συμ¬ 
βουλίου του Δήμου Αμαρουσίου περί τροποποίησης του 
Οργανισμού Εσωτερικής Υπηρεσίας αυτού. 

4. Τη σύμφωνη γνωμοδότηση του οικείου Υπηρεσιακού 
Συμβουλίου που διατυπώθηκε στο 8/2005 πρακτικό του. 

5. Την με αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων (Φ.Ε.Κ. 1693/18.11.2003), αποφασίζουμε: 

Εγκρίνουμε την 126/2005 απόφαση του Δημοτικού Συμ¬ 
βουλίου του Δήμου Αμαρουσίου περί τροποποίησης του 
Οργανισμού Εσωτερικής Υπηρεσίας ως εξής: 

Συστήνεται Δ/νση Δημοτικής Αστυνομίας 

- Συγκρότηση σε τμήματα 

- Τμήμα ελέγχου κυκλοφορίας και στάθμευσης οχημά¬ 
των 

- Τμήμα ελέγχου αδειών καταστημάτων, επιχειρήσεων 
και κοινόχρηστων χώρων 

- Τμήμα προστασίας περιβάλλοντος, ελέγχου καθαριό¬ 
τητας, αδειών οικοδομών 

- Γ ραφείο Διοικητικής Στήριξης της Διεύθυνσης 

Αρμοδιότητες της Δ/νσης Δημοτικής Αστυνομίας 

1. Τμήμα ελέγχου κυκλοφορίας και στάθμευσης οχημά¬ 
των. 

- Τηρεί το βιβλίο πρωτοκόλλου εισερχομένων και εξερ- 
χομένων στη Διεύθυνση αιτήσεων και εγγράφων των 
οποίων επιλαμβάνεται τη διεκπεραίωσή τους, τηρώντας 
συγχρόνως σχετικό αρχείο. 

- Έχει τον έλεγχο της τήρησης των διατάξεων που αφο¬ 
ρούν τις κάθε είδους κανονιστικές αποφάσεις που εκδίδει 
το Δ.Σ. καθώς και την επιβολή των πάσης φύσεως προ¬ 
στίμων που καθορίζονται με τις κανονιστικές αποφάσεις 
(αρ. 37 π. δ/τος 410/1995). 

- Εκδίδει τη βεβαίωση μόνιμης κατοικίας για μεταδημό¬ 
τευση (αρ. 32 του ν.1516/1995). (Α20) και αρ. 18 του 
π.δ/τος 410/1995 (Α 231). 

- Ελέγχει την τήρηση των διατάξεων που αφορούν την 
κυκλοφορία και στάθμευση των οχημάτων. 

- Ελέγχει την τήρηση των διατάξεων που αφορούν τη 
σήμανση των εργασιών που εκτελούνται στις οδούς (αρ. 
9 ν.2696/1999 Α57). 

- Ελέγχει την τήρηση των διατάξεων που αφορούν τη 
ρύθμιση της κυκλοφορίας με υποδείξεις και οχήματα των 
τροχονόμων (αρ. 3 του ν.2896 Α57). 

- Ελέγχει την τήρηση των διατάξεων που αφορούν τις 
υποχρεώσεις αυτών που εκτελούν έργα και εναποθέτουν 
υλικά και εργαλεία στις οδούς στο Δημοτικό Δίκτυο (αρ. 
47 του ν.2696/1999 Α57). 

- Ελέγχει την τήρηση των διατάξεων που αφορούν τις 
εκπομπές ρύπων, θορύβων κ.λ.π. από οχήματα (αρ. 15 
παρ. 1 του ν.2698/1999 Α57). 

- Η αρμοδιότητα αφορά τόσο στη στάθμευση των οχη¬ 
μάτων σε χώρους ελεγχόμενους όσο και σε χώρους μη 
ελεγχόμενους. 

- Επίσης συγκεντρώνει τις κλήσεις των παραβάσεων και 
τις αποστέλλει στην αρμόδια υπηρεσία για βεβαίωση και 
είσπραξη των αναλογών ποσών. 

- Επιμελείται των ενστάσεων και αιτήσεων επί των κλή¬ 
σεων και εισηγείται σχετικά στο Διευθυντή προκειμένου 
να γίνει δεκτή ή να απορριφθεί η ένσταση ή αίτηση. 

2. Τμήμα ελέγχου αδειών καταστημάτων, επιχειρήσεων 
και κοινόχρηστων χώρων. 

- Ελέγχει την τήρηση των διατάξεων που αφορούν την 
λειτουργία όλων των καταστημάτων και επιχειρήσεων 
των οποίων όροι λειτουργίας καθορίζονται από υγειονο¬ 
μικές διατάξεις (αρ. 24π.δ/τος 410/1995). 

- Ελέγχει την τήρηση των διατάξεων που αφορούν την 
εγκατάσταση και λειτουργία θεάτρων, κινηματογράφων 


και παρεμφερών επιχειρήσεων που προβλέπονται από 
τους ν.445/1993 (Α22) και 446/1937 (Α23) (αρ. 24 του 
π.δ/τος 410/1995). 

- Ελέγχει την τήρηση των διατάξεων που αφορούν την 
λειτουργία μουσικής σε δημόσια κέντρα ύστερα από σχε¬ 
τική άδεια όπως προβλέπεται από αστυνομικές διατάξεις 
και χορηγούνται σύμφωνα με την Α5/3010/1985 Υγειονο¬ 
μική Διάταξη (Β593) αρ. 24 του π.δ/τος 410/1995. 

- Ελέγχει την τήρηση των διατάξεων που αφορούν την 
εγκατάσταση και λειτουργία ψυχαγωγικών παιγνίων που 
προβλέπονται από αστυνομικές διατάξειςτου (ν.2000/1991 
(Α206) αρ. 24 του π.δ/τος 410/1995). 

- Ελέγχει την τήρηση των διατάξεων που αφορούν τη 
λειτουργία καταστημάτων και επιχειρήσεων υγειονομι¬ 
κού ενδιαφέροντος, θεάτρων - κινηματογράφων, ψυχα¬ 
γωγία παιδιών, εκμίσθωση, μοτοποδήλατα (αρ. 2520/40 
(Α273) ν.2323/1995 (Α145) π.δ/γμα 180/79 (Α175), όπως 
ισχύει στις Υγειονομικές και Αστυνομικές διατάξεις. 

- Ελέγχει την τήρηση των διατάξεων για το ωράριο λει¬ 
τουργίας των κέντρων διασκέδασης και συναφών κατα¬ 
στημάτων καθώς και των εμπορικών καταστημάτων (αρ. 
24, 24, 46 του ν.2224/94 (Α112) αρ. 8 του ν.2207/1994 
(Α65) αρ.14 παρ. 2 του ν.2194/1994 (Α34) και Κ.Υ.Α. 
1011/22/19 - 1 β/94/Β724 όπως τροποποιήθηκε με την 
Κ.Υ.Α. 1011/22/19/1995 (Β1055). 

- Συμμετέχει στο όργανο για τη σφράγιση των λειτουρ- 
γούντων άνευ αδείας καταστημάτων. 

- Ελέγχει την τήρηση των διατάξεων που αφορούν τη 
λειτουργία των εμποροπανηγύρεων (αρ. 24 του π.δ/τος 
410/1995) και των πάσης φύσεως επιτυδευμάτων και 
επαγγελμάτων. 

- Ελέγχει την τήρηση των διατάξεων που αφορούν την 
δραστηριότητα γενικά των μικροπωλητών και την λει¬ 
τουργία κυλικείου σε κοινόχρηστους χώρους, ακάλυ¬ 
πτους κήπους κ.λ.π. (αρ. 24 του π.δ/τος 410/1995). 

- Ελέγχει την κατάληψη πεζοδρομίων και λοιπών κοινό¬ 
χρηστων χώρων για την ανάπτυξη τραπεζοκαθισμάτων 
και κατάληψη πεζοδρομίων με οικοδομικά υλικά ή ψυγεία 
(αρ. 13τουπ.δ/τος24-9/20.10.1988 (Α171) όπωςαντικα- 
ταστάθηκε με το αρ. 8 του ν. 1080/1980 (Α246). 

- Διενεργεί τον έλεγχο των μικροπωλητών στις λαϊκές 
αγορές και στις εμποροπανηγύρεις και άλλες εκδηλώ¬ 
σεις όσον αφορά την άδεια κατάληψης κοινόχρηστου χώ¬ 
ρου, υπαίθριο εμπόριο καιτις λαϊκές αγορές (ν.2323/2005 
(Α145). Ο έλεγχος αυτός και ο προηγούμενος γίνεται με 
διενέργεια αυτοψιών και σύνταξη σχετικών εκθέσεων τις 
οποίες υποβάλλει στην αρμόδια υπηρεσία για επιβολή 
σχετικών κυρώσεων (αρ. 54 παρ. 4 του ν. 1416/1984 (Α18) 
το αρ. 26 παρ. 4 του ν. 1828/1989 και το αρ. 6 εδ. Γ του 
ν. 1800/90 (Α125) σε συνδ. με το αρ. 458 του Π.Κ. όπως 
αντικαταστάθηκε με το αρ. 1 παρ. 12 του ν.2207/1994 
(Α65) σε συνδ. με διαταξ. στο υπαίθριο εμπόριο χωρίς 
άδειες επέκτασης καταστημάτων). 

3. Τμήμα Προστασίας Περιβάλλοντος - Ελέγχου Καθα¬ 
ριότητας - Αδειών - Οικοδομών. 

• Ελέγχει την τήρηση των διατάξεων που αφορούν την 
καθαριότητα, την ύδρευση, την άρδευση, την αποχέτευ¬ 
ση, την προστασία των επίγειων και υπόγειων υδάτινων 
αποθεμάτων και την προστασία του περιβάλλοντος. 

• Ελέγχει την τήρηση των διατάξεων για την προστασία 
του αστικού και περιαστικού πρασίνου και προτείνει μέ¬ 
τρα για την προφύλαξή τους. 

• Ελέγχει την τήρηση των διατάξεων που αφορούν τη 
λειτουργία δημοτικών εργαστηρίων και τον έλεγχο των 
υγρών, στερεών και αερίων αποβλήτων (αρ. 24 του 
π.δ/τος 410/1995). 

• Φροντίζει για την εφαρμογή και την τήρηση διατάξε- 

ων που αφορούν τους χώρους εγκατάστασης πλανόδιων 
νομάδων (Υγειον. Διατ. Α5/696/1983 (Β243). 

• Ελέγχει τα απόβλητα των βιομηχανικών, βιοτεχνικών 
επιχειρήσεων και οικιών προκειμένου να προστατευθείτο 
περιβάλλον από κάθε μόλυνση. Ο έλεγχος για την εφαρ¬ 
μογή των διατάξεων για τη κοινή ησυχία, καθαριότητα και 
αισθητική των πόλεων, ευκοσμία και ευταξία. 

• Ελέγχει την αφισσορύπανση και γενικά κάθε μορφής 
ρύπανση. Ενημερώνει τους δημότες για τα μέτρα που 
πρέπει να ληφθούν για την καταπολέμηση των αιτιών που 
προκαλούν τη ρύπανση (Αστυνομική Διάταξη 6/1996 
(Β1028) και 3/96 (Β15) αρ. 17 Υγειονομικής Διάταξης 
Υ1 β/2000/95 και αρ. 417). 

• Π.Κ. (Β343) Υπουργού Εμπορίου και 12113/95 (Β786) 
και απόφαση Υπουργού Εμπορίου Α-2 6813/95 (Β1085). 

• Επιμελείται της φύλαξης των Δημοτικών εγκαταστά¬ 
σεων και της δημοτικής περιουσίας. 

• Ελέγχει την τήρηση των διατάξεων του Γενικού Οικο¬ 
δομικού Κανονισμού και των διατάξεων για τις επικίνδυ¬ 
νες οικοδομές (ν.1577/1985 (Α210) και 651/77 (Α207) 
ν. 1647/1986 (Α141) καιπ.δ. της 13.4.1929 (Α153 και αρ. 27 
παρ.3του Γ.Ο.Κ. ν.1577/1985 (Α210). 

• Ελέγχει την τήρηση των διατάξεων για την επίβλεψη 
εφαρμογής διακοπής εργασιών λόγω έλλειψης μέτρων 
ασφαλείας και υγιεινής (αρ. 116π.δ/τος 1073/1981 (Α260). 

• Προβαίνει στην επιθεώρηση αμαξωμάτων κοντινών 
ως προς την εμφάνισή τους (αποφ. Υπουργ. Εμπορίου 
2113/1995 (Β786). 

• Προβαίνει στην αφαίρεση άδειας οικοδομής για 
ασφαλιστικές εισφορές (αρ. 41 παρ. 2 Καν. Ασφ. Ι.Κ.Α. 
816/Β - 65 όπως αντικαταστάθηκε με την παρ. 3 Α.Υ.Κ.Υ. 
Φ. 21/21/1473 1972 (Β324). 

• Σημειωτέον ότι στις αρμοδιότητες των τμημάτων και 
γραφείωντης Διεύθυνσης Δημοτικής Αστυνομίας θα εντα¬ 
χθεί και κάθε αρμοδιότητα που θα μεταβιβασθεί στους Δή¬ 
μους, σχετικά με το αντικείμενο της Διεύθυνσης. 

Γ ραφείο Διοικητικής στήριξης της Διεύθυνσης. 

- Θέτει στα εισερχόμενα έγγραφα με τη μορφή κλάσμα¬ 
τος τον ειδικό χαρακτηρισμό τους. 

- Παραδίδει τα χαρακτηρισθέντα συσχετισθέντα κατά 
τα ανωτέρω, έγγραφα στον προϊστάμενο της Διεύθυν¬ 
σης, ο οποίος τα χρεώνει στους αρμόδιους προϊστάμε¬ 
νους των τμημάτων για ενέργεια. 

- Παραλαμβάνει τα ενηργημένα έγγραφα, τα αναπαρα- 
γάγει, τα επικυρώνει και τα διεκπεραιώνει, ενημερώνο¬ 
ντας με τον ηλεκτρονικό υπολογιστή το ηλεκτρονικό πρω¬ 
τόκολλο του Δήμου. 

- Αρχειοθετεί τα σχέδια των διεκπεραιωθέντων εγγρά¬ 
φων, σύμφωνα με τον ειδικό χαρακτηρισμό τους. 

- Κάθε εργασία σχετική με τη διευκόλυνση του έργου 
της Διεύθυνσης. 

Προσωπικό της Διεύθυνσης: 

Ειδικό ένστολο προσωπικό: 

- Κλάδος ΠΕ 23 11 θέσεις στους βαθμούς Δ - Α. 

- Κλάδος ΤΕ 23 11 θέσεις στους βαθμούς Δ - Α. 

- Κλάδος ΔΕ 23 52 θέσεις στους βαθμούς Δ - Α. 

Επιστημονικό και υποστηρικτικό προσωπικό. 

- Κλάδος ΠΕ Μηχανικών 2 θέσεις (1 Πολιτικού Μηχανι¬ 
κού και 1 Χημικού Μηχανικού) στους βαθμούς Δ - Α. 

- Κλάδος ΤΕ Εποπτών Δημόσιας υγείας 1 θέση στους 
βαθμούς Δ-Α. 

- Κλάδος ΔΕ Διοικητικών Γραμματέων 3 θέσεις στους 
βαθμούς Δ-Α. 

- Κλάδος ΥΕ Κλητήρων 1 θέσεις στους βαθμούς Ε - Β. 

Ο τρόπος άσκησης των αρμοδιοτήτων της Δημοτικής 

Αστυνομίας ορίζονται στα άρθρα 2 και 15 του π.δ. 23/2002. 


Μετονομάζεται η μέχρι τώρα Δ/νση Διοικητικών Υπη¬ 
ρεσιών σε Δ/νση Διοικητικών Υπηρεσιών - Εξυπηρέτηση 
πολιτών. 

Στην ανωτέρω Δ/νση προστίθενται τα τμήματα : 

- Τμήμα Εξυπηρέτησης πολιτών 

-Τμήμα Εσωτερικής ανταπόκρισης 

Αρμοδιότητες του Τμήματος εξυπηρέτησης πολιτών 

- Ενημερώνει και πληροφορεί τους πολίτες για τις ενέρ¬ 
γειες που απαιτούνται για την διεκπεραίωση διοικητικών 
υποθέσεων. 

- Παραλαμβάνει αιτήσεις πολιτών, για την διεκπεραίω¬ 
ση υποθέσεων τους από τις Υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 

- Διαθέτει για διευκόλυνση τους έντυπα αιτήσεων κατά 
το άρθρο 3 παρ. 3 του Κώδικα Διοικητικής Διαδικασίας 
(ν.2690/1999). 

- Ελέγχει την πληρότητα των αιτήσεων των Πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π. τα αναζητά και τα παραλαμβάνει 
με οποιονδήποτε πρόσφορο τρόπο από τις αρμόδιες Υπη¬ 
ρεσίες, μετά από σχετική εξουσιοδότηση των πολιτών. 

- Διαβιβάζει πλήρεις τους φακέλους των υποθέσεων 
των Πολιτών, στην αρμόδια για την διεκπεραίωση τους 
Υπηρεσία, με οποιονδήποτε πρόσφορο τρόπο. 

Το τελικό έγγραφο αποστέλλεται από την αρμόδια Υπη¬ 
ρεσία και πάλι στο Κ.Ε.Π. υποβολήςτης αρχικής αίτησης, 
από το οποίο το παραλαμβάνει ο πολίτης ή του αποστέλ- 
λεται από το Κ.Ε.Π. στη διεύθυνση που έχει δηλωθεί με 
συστημένη επιστολή και με αντικαταβολή. 

Επιπλέον το Κ.Ε.Π. παρέχει καιτις εξής Υπηρεσίες: 

- Επικύρωση διοικητικών εγγράφων 

- Θεώρηση γνησίου υπογραφής 

- Χορήγηση παραβολών, κινητών επισήμων και υπευθύ¬ 
νων δηλώσεων 

- Χορήγηση του αποδεικτικού φορολογικής ενημερότη¬ 
τας μέσω ηλεκτρονικής διασύνδεσης με το σύστημα 
"ΤΑΧΙ3", και γενικά θα διεκπεραιώνει κάθε διοικητική δια¬ 
δικασία που θα περιγράφεται στις κοινές αποφάσεις του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και του κατά περίπτωση αρμοδίου Υπουργού 
που θα εκδίδονται κάθε φορά με τα αντίστοιχα έντυπα 
που θα χρησιμοποιούνται. 

Ασκεί και κάθε άλλη εργασία η οποία δεν αναγράφεται 
στις αρμοδιότητες του παρόντος τμήματος ή θα θεσπι¬ 
στεί στο εξής σχετικά με το αντικείμενο του τμήματος και 
την βελτίωση της εξυπηρέτησης των πολιτών. 

Αρμοδιότητες του Τμήματος εσωτερικής ανταπόκρισης 

- Παραλαμβάνει αιτήσεις πολιτών που αποστέλλονται 
από τα Κ.Ε.Π. η διεκπεραίωση των οποίων εμπίπτει στις 
αρμοδιότητες του Δήμου. 

- Προωθεί τα αιτήματα στις αρμόδιες για την διεκπεραί¬ 
ωσή τους Υπηρεσίες. 

- Παρακολουθεί την διαδιακασία διεκπεραίωσης και την 
τήρηση των νόμιμων χρονικών προθεσμιών. 

- Παραλαμβάνει το σχετικό έγγραφο και το αποστέλλει 
στο Κ.Ε.Π. της αρχικής υποβολήςτης αίτησης. 

- Τηρεί τα σχετικά με την διακίνηση των ανωτέρω ανα- 
φερομένων αιτήσεων πολιτών στατιστικά στοιχεία. 

- Υποδέχεται και διαχειρίζεται τα παράπονα και τις προ¬ 
τάσεις των πολιτών για βελτιώσεις των διοικητικών διαδι¬ 
κασιών. 

Ασκεί και κάθε άλλη εργασία η οποία δεν αναγράφεται 
στις αρμοδιότητες του παρόντος τμήματος ή θα θεσπι¬ 
στεί στο εξής σχετικά με το αντικείμενο του τμήματος και 
την βελτίωση της εξυπηρέτησης των πολιτών. 

Τροποποιείται με ενοποίηση των τμημάτων Εσόδων και 

Νεκροταφείου σε τμήμα Εσόδων της Δ/νσης οικονομικών 
Υπηρεσιών, προσθέτοντας στις αρμοδιότητες του Τμή¬ 
ματος Εσόδων και τις αρμοδιότητες του Τμήματος του 
Νεκροταφείου. 

Τροποποιείται με ενοποίηση των Τμημάτων Καθαριότη¬ 
τας με το Τμήμα Συντήρησης Οχημάτων και Κίνησης της 
Δ/νσης Εξωτερικών Συνεργείων σε Τμήμα Καθαριότητας, 
Συντήρησης Οχημάτων και κίνησης, προσθέτοντας στις 
αρμοδιότητες του νέου τμήματος και τις αρμοδιότητες 
του τμήματος συντήρησης οχημάτων και κίνησης. 

Συστήνεται Γραφείο Ευρωπαϊκών προγραμμάτων με 
αρμοδιότητες αυτές που έχουν σχέση με τα ευρωπαϊκά 
προγράμματα. 

Προσωπικό του ανωτέρω γραφείου 

ΠΕ κλάδος Διοικητικός 

Μία (1) θέση 

ΠΕ κλάδος Οικονομικός 

Μία (1) θέση 

ΠΕ κλάδος Χημικών Μηχανικών 
Μία (1) θέση 
ΔΕ κλάδος Διοικητικών 
Μία (1) θέση 

Μετά τις ανωτέρω τροποποιήσεις επέρχονται στον 
ισχύοντα ΟΕΥ οι παρακάτω αλλαγές: 

- Διαγράφεται το Γραφείο Δημότη καθόσον οι αρμοδιό¬ 
τητες αυτού απορροφώνται από αυτέςτου τμήματος εξυ¬ 
πηρέτησης πολιτών της Δ/νσης Διοικητικών Υπηρεσιών - 
Εξυπηρέτησης πολιτών, η οποία δημιουργείται ανωτέρω 
με την παρούσα τροποποίηση. 

- Διαγράφεται στο άρθρο 2 του ισχύοντα ΟΕΥ το με αύ- 
ξοντα αριθμό 9 Γ ραφείο Δημότη 

- Διαγράφεται στο άρθρο 4 τις αρμοδιότητες που ανα- 
φέρονται στο Γ ραφείο Δημότη 

- Προστίθεται στο άρθρο 1 με α/α 7 γραφείο Ευρωπαϊ¬ 
κών Προγραμμάτων. 

- Προστίθεται στο άρθρο 2 με α/α/7 γραφείο Ευρωπαϊ¬ 
κών Προγραμμάτων. 

- Παρεμβάλλεται στο άρθρο 4 μετά τις αρμοδιότητες 
του γραφείου διασφάλισης ποιότητας και πριν από αυτές 
της Νομικής Υπηρεσίας το Γραφείο Ευρωπαϊκών Προ¬ 
γραμμάτων 

- Διαγράφεται τη φράση στο άρθρο 4 από τις αρμοδιό¬ 
τητες του τμήματος Οικονομικής Διοίκησης της Δ/νσης 
Οικονομικών Υπηρεσιών 

Ασχολείται με ότι έχει σχέση με τα ευρωπαϊκά προ¬ 
γράμματα. 

-Διαγράφεται στο άρθρο 2 από τα τμήματα της Δ/νσης 
Οικονομικής Υπηρεσίας το τμήμα Νεκροταφείου. 

-Προστίθεται στο άρθρο 4 στο σημείο αρμοδιότητες 
του τμήματος Εσόδων και τις αρμοδιότητες του Τμήμα¬ 
τος Νεκροταφείου και διαγράφει τις αρμοδιότητες του 
Τμήματος Νεκροταφείου όπως αναφέρονταν μέχριτώρα. 

- Προστίθεται στο άρθρο 2 τμήμα με τίτλο: τμήμα καθα¬ 
ριότητας συντήρησης οχημάτων και κίνησης της Δ/νσης 
Εξωτερικών συνεργείων και διαγράφει τα δυο (2) ήδη 
υπάρχοντα με τίτλο: τμήμα καθαριότητας και τμήμα συ¬ 
ντήρησης οχημάτων και κίνησης. 

- Διαγράφεται από το άρθρο 4 τις ξεχωριστές αρμοδιό¬ 
τητες των τμημάτων καθαριότητας και συντήρησης οχη¬ 
μάτων και κίνησης και ενοποιεί αυτές ως αρμοδιότητες 
του τμήματος καθαριότητας, συντήρησης οχημάτων και 
κίνησης. 

- Διαγράφεται από το άρθρο 5 τις κατηγορίες και τους 
κλάδους από τους οποίους επιλέγεται ο προϊστάμενος 
του τμήματος καθαριότητας. 

Στο ίδιο άρθρο το σημείο: "οι κατηγορίες από τις οποίες 
επιλέγεται ο προϊστάμενος του τμήματος συντήρησης 
οχημάτων και κίνησης είναι κατά σειρά: Διαμορφώνει ως 


εξής: "οι κατηγορίες και κλάδοι από τους οποίους επιλέ¬ 
γεται ο προϊστάμενος του τμήματος καθαριότητας, συ¬ 
ντήρησης οχημάτων και κίνησης είναι κατά σειρά: 11 

- Διαγράφεται από το άρθρο 7 τις κατηγορίες και τους 

κλάδους από τους οποίους επιλέγεται ο προϊστάμενος 
καθαριότητας. Στο ίδιο άρθρο, το σημείο: οι προϊστάμε¬ 
νοι των τμημάτων: 1 Συντήρησης οχημάτων και κίνη¬ 
σης.επιλέγονται και από υπαλλήλους που ήδη υπηρε¬ 

τούν των κλάδων με τη σειρά: 

διαμορφώνει ως εξής: οι προϊστάμενοι των τμημάτων: 
1. Καθαριότητας, Συντήρησης Οχημάτων και κίνησης.... 
επιλέγονται και από υπαλλήλους που ήδη υπηρετούν των 
κλάδων με τη σειρά: 

- Διαγράφεται στο άρθρο 4 από την τέως Δ/νση Δ/κών 
Υπηρεσιών τις φράσεις: 

"είναι αρμόδιο για Διοικητικά θέματα της Ειδικής Υπη¬ 
ρεσίας που τίθενται υπόψη του τμήματος" και "προβαίνει 
στη χορήγηση βεβαιώσεων μονίμου κατοικίας" 

Επίσης από το προσωπικό της τέως Δ/νσης Διοικητικών 
Υπηρεσιών διαγράφονται οι εξής θέσεις: 

Κλάδος ΔΕ Ειδικής Υπηρεσίας 50 θέσεις 

Κλάδος ΤΕ Επόπτης Δημόσιας Υγείας 1 θέση 

Στο άρθρο 5 προστίθενται τα εξής: 

Ο Προϊστάμενος της Δ/νσης Δημοτικής Αστυνομίας θα 
είναι κατά σειρά του Κλάδου ΠΕ 23, ΤΕ 23, ΔΕ 23. 

Οι προϊστάμενοι των τμημάτων της Δ/νσης Δημοτικής 
Αστυνομίας θα είναι του κλάδου ΠΕ 23 ή ΤΕ 23 ή ΔΕ 23 
από κοινού. 

- Προστίθεται στο άρθρο 7 τα εξής: 

Ο Προϊστάμενος της Δ/νσης Δημοτικής Αστυνομίας επι¬ 
λέγεται και από υπαλλήλους που ήδη υπηρετούν στον 
κλάδο ΔΕ 23. 

Οι προϊστάμενοι των τμημάτων της Δ/νσης Δημοτικής 
Αστυνομίας επιλέγονται και από υπαλλήλους που ήδη 
υπηρετούν στον κλάδο ΔΕ 23. 

Διαμορφώνεται το άρθρο 5 στο σημείο: "Επιλογή Προϊ¬ 
σταμένων Διευθύνσεων. Για την επιλογή του προϊστάμε¬ 
νου της Δ/νσης Διοικητικών Υπηρεσιών" ως εξής: 

Γ ια την επιλογή του Προϊσταμένου της Διεύθυνσης Δι¬ 
οικητικών Υπηρεσιών - Εξυπηρέτησης Πολιτών εφαρμό¬ 
ζονται οι διατάξεις της § 6 του άρθρου 36 ν.2190/1994. 

Οι κατηγορίες από τις οποίες επιλέγεται ο Προϊστάμε¬ 
νος της Διεύθυνσης αυτής είναι κατά σειρά: ΠΕ Διοικητι¬ 
κός, ΤΕ Διοικητικός και ΔΕ Διοικητικών Γραμματέων. 

Γ ια την επιλογή των Προϊσταμένων των Τμημάτων της 
Διεύθυνσης Διοικητικών Υπηρεσιών - Εξυπηρέτησης Πο¬ 
λιτών εφαρμόζονται οι διατάξεις της § 7 του άρθρου 36 
ν.2190/1994. 

Οι κατηγορίες και κλάδοι από τους οποίους επιλέγονται 
οι Προϊστάμενοι των Τμημάτων είναι: 

ΠΕ Διοικητικός, ΤΕ Διοικητικός, ΔΕ Διοικητικών Γ ραμ¬ 
ματέων από κοινού. 

Το άρθρο 7 στο σημείο "Οι Προϊστάμενοι των Διευθύν¬ 
σεων Διοικητικών και Οικονομικών Υπηρεσιών..." διαμορ¬ 
φώνεται ως εξής: 

"Οι Προϊστάμενοι των Διευθύνσεων Διοικητικών Υπηρε¬ 
σιών - Εξυπηρέτησης Πολιτών και Οικονομικών Υπηρε¬ 
σιών ...". 

Το ίδιο άρθρο στο σημείο "Οι Προϊστάμενοι των Τμημά¬ 
των των Διευθύνσεων Διοικητικών και Οικονομικών Υπη¬ 
ρεσιών ..." διαμορφώνεται ως εξής: 

”Οι Προϊστάμενοι των Τμημάτων των Διευθύνσεων Δι¬ 
οικητικών Υπηρεσιών- Εξυπηρέτησης Πολιτών...”. 

Κατόπιν των ανωτέρω, στο άρθρο 3 του ισχύοντος 
Ο.Ε.Υ. προστίθενται οι εξής κλάδοι προσωπικού και συ¬ 
μπληρώνονται οι υπάρχοντες ή διορθώνονται για να προ- 
σαρμοσθούν στις διατάξεις του π.δ. 23/2002 ως εξής: 

- Κλάδος ΠΕ Διοικητικός Οικονομικός 

Προβλεπόμενες θέσεις 22, νέες θέσεις 2 σύνολο θέσε¬ 
ων 24. 

- Κλάδος ΠΕ Μηχανικών 

Προβλεπόμενες θέσεις 21, νέες θέσεις 3 (εκ των οποί¬ 
ων οι 2 υποστηρικτικού προσωπικού Δημοτικής Αστυνο¬ 
μίας) σύνολο θέσεων 24. 

- Κλάδος ΠΕ 23 ειδικού ένστολου προσωπικού Δημοτι¬ 
κής Αστυνομίας 11 θέσεις στους βαθμούς Δ - Α. 

- Κλάδος ΤΕ 23 ειδικού ένστολου προσωπικού Δημοτι¬ 
κής Αστυνομίας 11 θέσεις στους βαθμούς Δ - Α. 

- Κλάδος ΔΕ Διοικητικών - Γραμματέων. 

Προβλεπόμενες θέσεις 66, νέες θέσεις 4 (έκτων οποί¬ 
ων 3 υποστηρικτικού προσωπικού Δημοτικής Αστυνο¬ 
μίας), σύνολο θέσεων 70. 

- Κλάδος ΔΕ Ειδικού Προσωπικού (Δημοτική Αστυνο¬ 
μία) 50 θέσεις και κλάδος ΔΕ 23 Ειδικού Προσωπικού 2. 

Οι ανωτέρω κλάδοι μετονομάζονται σε: 

Κλάδο ΔΕ 23 ειδικού ένστολου προσωπικού Δημοτικής 
Αστυνομίας. 

- Κλάδος ΥΕ Κλητήρων. 

Προβλεπόμενες θέσεις 12, νέες θέσεις 1 (υποστηρικτι¬ 
κό προσωπικό Δημοτικής Αστυνομίας) σύνολο θέσεων 

13. 

- Σε εφαρμογή του άρθρου 8 ν.3106/2003 (ΥΠΕΣΔΑ 
37437/2003, Περιφέρεια Αττικής 43939/2003, Υπουργείο 
Υγείας και Πρόνοιας 8093/2218/2003, Δήμος Αμαρουσί¬ 
ου 364961/2003, Περιφέρεια Αττικής 54930/2003 ΦΕΚ 
269/30.10.2003 τ.Ν.Π.Δ.Δ) δημιουργήθηκε αυτοδικαίως 
μια θέση προσωρινή προσωποπαγής κλάδου ΠΕ Κοινωνι¬ 
κών Λειτουργών η οποία πρέπει να εμφανισθεί στον ΟΕΥ 
του Δήμου. 

Έτσι στο άρθρο 3: "Η οργανική σύνθεση και κατάταξη 
των θέσεωντου προσωπικού του Δήμου κάθε κατηγορίας 

και κλάδου έχει ως εξής:." προστίθεται μία (1) θέση 

προσωρινή προσωποπαγής κλάδου ΠΕ Κοινωνικών Λει¬ 
τουργών. 

Στο άρθρο 4 Προσωπικό της Διεύθυνσης Διοικητικών 
Υπηρεσιών - Εξυπηρέτησης Πολιτών προστίθεται μία (1) 
θέση προσωρινή προσωποπαγής του κλάδου ΠΕ Κοινω¬ 
νικών Λειτουργών. 

Μετά τις ανωτέρω τροποποιήσεις επίσης οι υπηρεσίες 
του Δήμου στο άρθρο 1 συγκροτούνται ως εξής: 

1. Γ ραφείο Δημάρχου 

Ιδιαίτερος Γραμματέας 

2. Γραφείο Δημοτικού Συμβουλίου και Δημαρχιακής 
Επιτροπής. 

3. Γ ραφείο Αντιδημάρχων. 

4. Γ ενικός Γ ραμματέας 

5. Γ ραφείο Ειδικών Συνεργατών 

6. Γ ραφείο Διασφάλισης Ποιότητας 

7. Γ ραφείο Ευρωπαϊκών Προγραμμάτων 

8. Νομική Υπηρεσία 

9. Γ ραφείο Δημοσίων Σχέσεων 

10. Ληξιαρχείο 

11 .Διεύθυνση Διοικητικών Υπηρεσιών - Εξυπηρέτησης 
Πολιτών 

12. Διεύθυνση Οικονομικών Υπηρεσιών 

13. Διεύθυνση Τεχνικής Υπηρεσίας 

14. Διεύθυνση Πολεοδομίας 

15. Διεύθυνση Εξωτερικών Συνεργείων 

16. Διεύθυνση Δημοτικής Αστυνομίας 

Επίσης στο άρθρο 2 οι υπηρεσιακές μονάδες του άρ¬ 
θρου 1 διαρθρώνονται ως εξής: 

1. Γ ραφείο Δημάρχου 

Ιδιαίτερος Γ ραμματέας 

2. Γραφείο Δημοτικού Συμβουλίου και Δημαρχιακής 
Επιτροπής 


Γ ραφείο Διοικητικής Στήριξης 

3. Γ ραφείο Αντιδημάρχων 

4. Γ ενικός Γ ραμματέας 

5. Γραφείο Ειδικών Συνεργατών 

6. Γ ραφείο Διασφάλισης Ποιότητας 
Γ ραφείο Διοικητικής Στήριξης 

7. Γ ραφείο Ευρωπαϊκών Προγραμμάτων 

8. Νομική Υπηρεσία 

Γ ραφείο Διοικητικής Στήριξης 

9. Γ ραφείο Δημοσίων Σχέσεων 
Γ ραφείο Διοικητικής Στήριξης 

10. Ληξιαρχείο 

Γ ραφείο Διοικητικής Στήριξης 

11. Διεύθυνση Διοικητικών Υπηρεσιών - Εξυπηρέτησης 
Πολιτών 

Τμήμα Διοίκησης 
Τμήμα Προσωπικού 
Τ μήμα Δημοτολογίου 

Τμήμα Ν.Π.Δ.Δ., Επιχειρήσεων, Οργανισμών κτλ. 
Τμήμα Εξυπηρέτησης Πολιτών 
Τμήμα Εσωτερικής Ανταπόκρισης 
Γ ραφείο Διοικητικής Στήριξης της Διεύθυνσης 

12. Διεύθυνση Οικονομικών Υπηρεσιών 
Τ μήμα Οικονομικής Διοίκησης 
Τμήμα Εσόδων 

Τμήμα Εξόδων 

Τμήμα Ταμειακής Υπηρεσίας 

Τμήμα Προμηθειών 

Γ ραφείο Διοικητικής Στήριξης της Διεύθυνσης 

13. Διεύθυνση Τεχνικής Υπηρεσίας 
Τμήμα Προγραμματισμού και Έργων 
Τμήμα Μελετών 

Τμήμα Πληροφορικής 

Γ ραφείο Διοικητικής Στήριξης της Διεύθυνσης 

14. Διεύθυνση Πολεοδομίας 
Τμήμα Έκδοσης Οικοδομικών αδειών 

Τμήμα Αυθαιρέτων, Επικινδύνων, Υγρασιών κλπ 
Τμήμα Πολεοδομικού Σχεδιασμού 
Τμήμα Πολεοδομικών θεμάτων Ολυμπιακών έργων 
Γ ραφείο Διοικητικής Στήριξης της Διεύθυνσης 

15. Διεύθυνση Εξωτερικών Συνεργείων 

Τ μήμα Καθαριότητας, Συντήρησης Οχημάτων και Κίνησης 
Τμήμα Συντήρησης οδών, κτιρίων, κοινοχρήστων χώ¬ 
ρων και 

Ηλεκτρομηχανολογικών εγκαταστάσεων 
Τμήμα Πρασίνου 

Γ ραφείο Διοικητικής Στήριξης της Διεύθυνσης. 

16. Διεύθυνση Δημοτικής Αστυνομίας 

Τμήμα ελέγχου κυκλοφορίας και στάθμευσης οχημά¬ 
των 

Τμήμα ελέγχου αδειών καταστημάτων, επιχειρήσεων 
και κοινόχρηστων χώρων 

Τμήμα Προστασίας Περιβάλλοντος - Ελέγχου Καθαριό¬ 
τητας - Αδειών - Οικοδομών. 

Γ ραφείο Διοικητικής στήριξης της Διεύθυνσης. 

Από την από 10.3.2005 ορθή επανάληψη της βεβαίωσης 
της Ταμειακής Υπηρεσίας του Δήμου προκύπτει ότι τα 
πραγματοποιηθέντα τακτικά έσοδα των δύο τελευταίων 
ετών, ανήλθανσε 34.835.832,31 € για το έτος 2003 και σε 
36.192.214,25 € για το έτος 2004. 

Το ποσόν που θα απαιτηθεί για να καλύψει την ετήσια 
δαπάνη που θα προκληθεί από τη δημιουργία των νέων 
θέσεων εργασίας είναι 458.654 € και είναι εντός των προ- 
βλεπόμενων ορίων από τις διατάξεις του άρθρου 8 του 
ν.2307/1995 σε συνάρτηση με τον ανωτέρω μέσο όρο των 
πραγματοποιηθέντων εσόδων των δύο τελευταίων ετών. 

Κατά τα λοιπά ισχύει η 480/2001 ΑΔΣ (Φ 1783) τροπο- 
ποιηθείσα με την 134/2003 ΑΔΣ (Φ 905). 

Από τις διατάξεις της απόφασης αυτής προκαλείται δα¬ 
πάνη ετήσια ύψους 458.654 € σε βάρος του Κ.Α. 50.6011 
και θα αντιμετωπισθεί σε προσεχή αναμόρφωση του προ¬ 
ϋπολογισμού του Δήμου οικονομικού έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2005 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 
-♦- 

Αριθμ. 12284 (4) 

Σύσταση Διαδημοτικής επιχείρησης ύδρευσης - αποχέ¬ 
τευσης με την επωνυμία "ΔΙΑΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΚΕΝΤΡΙΚΟΥ ΠΗΛΙΟΥ" 
του Νομού Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του ν.1069/1980 
"περί κινήτρων δια την ίδρυσιν επιχειρήσεων υδρεύσεως 
και αποχετεύσεως" (ΦΕΚ Α' 191/1980). 

2. Τις διατάξεις του άρθρου 6 παρ. 1 του ν.2307/1995 
(ΦΕΚ ΑΊ 13/1995). 

3. Τις διατάξεις του άρθρου 1 παρ. 1 του ν.2647/1998 
(ΦΕΚ Α'237/1998). 

4. Τις διατάξεις του ν.2503/1997 (ΦΕΚΑ' 107/1997) (πε¬ 
ρί διοίκησης, οργάνωσης, στελέχωσης της περιφέρειας, 
ρύθμιση θεμάτων για την Τοπική Αυτ/ση κ.α. διατάξεις). 

5. Την αριθμ. 16006/29.8.1997 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης και Δ/σης Μαγνησίας για υπο¬ 
γραφή εγγράφων). 

6. Την σχετική οικονομοτεχνική μελέτη. 

7. Την αριθμ. 47/2005 απόφαση του Δημοτικού Συμβου¬ 
λίου Αγριάς. 

8. Την αριθμ. 84/2005 απόφαση του Δημοτικού Συμβου¬ 
λίου Αρτέμιδας. 

9. Την αριθμ. 77/2005 απόφαση του Δημοτικού Συμβου¬ 
λίου Μηλεών. 

10. Το γεγονός ότι από τις διατάξεις της παρούσης από¬ 
φασης προκαλείται δαπάνη ύψους 10.000,00 € σε βάρος 
του προϋπολογισμού των Δήμων Αγριάς, Αρτέμιδας και 
Μηλεών αντίστοιχα (συν. 30.000,00 €), για το έτος 2005. 
Γιατα έτη 2006,2007,2008 και 2009 η δαπάνη θα είναι επί¬ 
σης 10.000,00 € αντίστοιχα για κάθε Δήμο, για τις οποίες 
θα εγγραφούν αντίστοιχες πιστώσεις στους αντίστοιχους 
κωδικούς, αποφασίζουμε: 

Εγκρίνονται οι αριθμ.47/2005, 84/2005 και 77/2005 απο¬ 
φάσεις των Δημοτικών Συμβουλίων Αγριάς, Αρτέμιδας 
και Μηλεών αντίστοιχα του Νομού Μαγνησίας οι οποίες 
αφορούν τη σύσταση Διαδημοτικής Επιχείρησης Ύδρευ¬ 
σης - Αποχέτευσης Κεντρικού Πηλίου που έχει ως εξής: 

Άρθρο 1° 

Σύσταση 

Συνιστάται, Αμιγής Διαδημοτική Επιχείρηση, με την επω¬ 
νυμία "ΔΙΑΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΚΕΝΤΡΙΚΟΥ ΠΗΛΙΟΥ" και με τον διακριτικό τίτλο 
"Δ.Ε.Υ.Α.Κ.Π." στην οποία θα συμμετέχουν οιΔήμοι Αγριάς, 
Αρτέμιδας και Μηλεών (άρθρο 1 παρ. 1 ν.1069/1980). 

Άρθρο 2° 

Ιδιότητα 

Η Δημοτική Επιχείρηση Ύδρευσης και Αποχέτευσης εί¬ 
ναι νομικό πρόσωπο Ιδιωτικού Δικαίου με κοινωφελή χα¬ 
ρακτήρα το οποίο θα διέπεται ως προς την διοίκηση, ορ¬ 
γάνωση, εκτέλεση, λειτουργία και συντήρηση των έργων 


της αρμοδιότητας της καθώς και τις πηγές χρηματοδότη¬ 
σης από τις διατάξεις του ν.1069/1980 "περί κινήτρων για 
την ίδρυση και λειτουργία επιχειρήσεων ύδρευσης και 
αποχέτευσης". Για τα λοιπά θέματα εφαρμόζονται οι δια- 
τάξειςτου π.δ. 410/1995 "Δημοτικός και Κοινοτικός Κώδι¬ 
κας" και οι κανόνες της ιδιωτικής οικονομίας (άρθρο 1 
παρ. 1 ν.1069/1980). 

Άρθρο 3° 

Έδρα 

Έδρα της Επιχείρησης ορίζεται Δημοτικό Κατάστημα 
του Δήμου Αρτέμιδοςτου Ν. Μαγνησίας (άρθρο 1 παρ. 3 
ν.1069/1980). 

Άρθρο 4° 

Αντικείμενο 

Το αντικείμενο της επιχείρησης είναι η ύδρευση και η 
αποχέτευση της περιοχής αρμοδιότητας της διοικητικής 
περιφέρειας των Δήμων Αγριάς, Αρτέμιδος και Μηλεών 
του Νομού Μαγνησίας (άρθρο 1 παρ. 3 ν.1069/1980). 

Άρθρο 5° 

Μετοχική σύνθεση 

Η νέα ΔΕΥΑ είναι αμιγής Δημοτική επιχείρηση, και σε 
αυτήν μετέχουν εξίσου (33,3% έκαστος) οι τρεις Δήμοι: 
Αγριάς, Αρτέμιδος και Μηλεών. 

Άρθρο 6° 

Εκμετάλλευση 

Η εκμετάλλευση των έργων και υπηρεσιών της επιχείρη¬ 
σης ενεργείται σύμφωνα με τις διατάξεις του ν. 1069/1980 
(άρθρο 1 παρ. 3 ν.1069/1980). 

Άρθρο 7° 

Σκοπός 

Η σύσταση της επιχείρησης εξυπηρετεί τους ακόλου¬ 
θους σκοπούς: 

• Την μελέτη, κατασκευή, συντήρηση, εκμετάλλευση, 
διοίκηση και λειτουργία του δικτύου ύδρευσης και του δι¬ 
κτύου αποχέτευσης ακαθάρτων και όμβριων (που θα δη- 
μιουργηθεί), καθώς και των (μελλοντικών) μονάδων επε¬ 
ξεργασίας υγρών αποβλήτων της περιοχής αρμοδιότη¬ 
τας της, όπως ο ν. 1069/1980 ορίζει. 

• Την διοικητική και οικονομική αυτοτέλεια και ευελιξία. 

• Να αντιμετωπίσει ριζικά, μεθοδικά και μακροχρόνια 
όλο το σύστημα ύδρευσης και αποχέτευσης, με την εκτέ¬ 
λεση και λειτουργία των συναφών έργων ύδρευσης και 
αποχέτευσης. 

• Την καλύτερη εξοικονόμηση πόρων και παροχή ανα¬ 
βαθμισμένων υπηρεσιών. 

• Την συμμετοχή σε εθνικά και κοινοτικά προγράμματα 
επιχειρήσεων. 

• Να εξασφαλίζει τη χρηματοδότηση των έργων αυτών 
από το πρόγραμμα Δημοσίων Επενδύσεων, από χρημα¬ 
τοδότηση και από ίδιους πόρους που προβλέπονται υπέρ 
της επιχείρησης από τον ν. 1069/1990 (άρθρο 1 & 2 του 
ν.1069/1980). 

Άρθρο 8° 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από τους Δήμους (άρθρο 8 παρ. 1 
ν.1069/1980). 

Άρθρο 9° 

Έσοδα 

Έσοδα της επιχείρησης είναι: 

α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επόμενου από τη σύ¬ 
σταση της επιχείρησης έτους που υπολογίζονται σε πο¬ 
σοστό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α’ και 11 ν.1069/1980). 

β. Επιχορήγηση από το πρόγραμμα Δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ.ία'και 13 ν.1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ'ν.1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ' και άρθρου 15 ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε’ν.1069/1980). 

στ. Το τέλος χρήσεως υπονόμων (άρθρο 10 παρ. 1 εδ. 
στ'ν.1069/1980). 

ζ. Η αξία ύδατος που καταναλώνεται (άρθρο 10 παρ. 1 
εδ.ζ’ν.1069/1980). 

η.- Η εγγύηση χρήσεως του υδρομετρητή (άρθρο 10 
παρ. 1 εδ. η’ ν.1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ’ 
ν.1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι'ν.1069/1980) 
ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ’ ν.1069/1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10παρ. 1 εδ. ιγ'ν.1069/1980). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 ν.1069/1980, όπως το 
άρθρο 28 τούτου τροποποιήθηκε με το άρθρο 6 παρ. 13 
του ν.2307/1995. 

ιδ. Έσοδα από άσκηση των δραστηριοτήτων της επιχεί¬ 
ρησης όπως ορίζει ο ν. 1069/1980 ως ισχύει σήμερα. 

ιε. Έσοδα από συμμετοχή σε επιδοτούμενα αναπτυξια¬ 
κά - επενδυτικά προγράμματα εθνικά ή κοινοτικά. 

Άρθρο 10° 

Διοίκηση της επιχείρησης - 
Μέλη Διοικητικού Συμβουλίου 
Η επιχείρηση διοικείται από διοικητικό συμβούλιο, που 
αποτελείται από εννέα (9) μέλη, τα οποία ορίζονται μαζί 
με τους αναπληρωτές τους από τα Δημοτικά Συμβούλια. 
Από τα μέλη του διοικητικού συμβουλίου: 

• έξι (6) μέλη είναι αιρετοί εκπρόσωποι των συμμετεχό- 
ντων Δήμων, εκ των οποίων τρεις (3) από τις αντίστοιχες 
μειοψηφίες, 

• ένα (1) μέλος είναι εκπρόσωπος του πιο αντιπροσω¬ 
πευτικού Κοινωνικού φορέα της περιοχής 

• ένα (1) μέλος είναι δημότης ή κάτοικος της περιοχής 
της έδρας της επιχείρησης. 

• ένας (1) εκπρόσωπος των εργαζομένων στην περί¬ 
πτωση που η επιχείρηση απασχολεί περισσότερους από 
20 εργαζομένους. 

Στην περίπτωση που η επιχείρηση δεν απασχολεί περισ¬ 
σότερους από είκοσι (20) εργαζόμενους θα συμμετέχει 
στο Διοικητικό Συμβούλιο ένας (1) ακόμη Δημότης ή κάτοι¬ 
κος της περιοχής του μεγαλύτερου πληθυσμιακά Δήμου. 

Ο εκπρόσωπος του Κοινωνικού φορέα και των εργαζο¬ 
μένων προτείνονται από τους οικείους φορείς. 


Αιρετοί εκπρόσωποι των συ μμετεχόντων Δήμων στο δι¬ 
οικητικό συμβούλιο μπορεί να είναι εκτός από τα μέλη των 
δημοτικών συμβουλίων των Δήμων οι Δήμαρχοι, οι Πρόε¬ 
δροι και τα μέλη τωντοπικών συμβουλίων που έχουν εκλε¬ 
γεί στους Δήμους. 

Το Συμβούλιο συγκαλούμενο υπό του Δημάρχου της 
έδρας της επιχείρησης εκλέγει μεταξύ τον μελών του τον 
Πρόεδρο και τον Αντιπρόεδρο αυτού σύμφωνα με τις πε¬ 
ρί εκλογής Προέδρου του Δημοτικού Συμβουλίου διατά¬ 
ξεις Δημοτικού και Κοινοτικού Κώδικα (άρθρο 3 παρ. 2 
ν.1069/1980 όπως συμπληρώθηκε ν.2307/1995 και 
ν.2503/1997). 

Η θητεία του Διοικητικού Συμβουλίου ακολουθεί την θη¬ 
τεία των Δημοτικών Συμβουλίων και λήγει μόλις εγκατα¬ 
σταθούν τα νέα μέλη (άρθρο 2 της 25027/1984 απόφ. Υπ. 
Εσωτερικών ΦΕΚ 244/Β'). 

Γ ια τον τρόπο εκλογής των εκπροσώπων των εργαζο¬ 
μένων στο διοικητικό συμβούλιο της επιχείρησης και για 
τα κριτήρια επιλογής των κοινωνικών φορέων που θα εκ¬ 
προσωπηθούν στο διοικητικό συμβούλιο της επιχείρη¬ 
σης, ισχύουν όσα ορίζονται στις παραγράφους 2 και 3 του 
άρθρου 1 της με αριθ. 25027/9.4.1984 απόφασης του 
Υπουργείου Εσωτερικών. 

Άρθρο 11° 

Κεφάλαιο 

Το αρχικό κεφάλαιο της επιχείρησης ορίζεται σε 
30.000,00 €. 

Το ποσό αυτό διαθέτουν από (10.000 € έκαστος) οισυμ- 
μετέχοντες δήμοι Αγριός, Αρτέμιδος και Μηλεών ως αρ¬ 
χικό μετοχικό κεφάλαιο σύστασης της επιχείρησης. 

Γιατο προβλεπόμενο αρχικό μετοχικό κεφάλαιο σύστα¬ 
σης της επιχείρησης θα εγγράφει σχετική πίστωση σε 
αντίστοιχο κωδικό στον προϋπολογισμό 2004 των Δήμων. 

Η στήριξη της επιχείρησης με το ίδιο ποσό ετησίως 
(10.000 €) από τον κάθε συμμετέχοντα Δήμο, θα συνεχι¬ 
στεί για τα πρώτα πέντε χρόνια λειτουργίας της, και σχε¬ 
τικές πιστώσεις θα εγγράφονται σε αντίστοιχους κωδι¬ 
κούς στους προϋπολογισμούς των Δήμων, για τα έτη αυ¬ 
τά. 

Άρθρο 12° 

Η επιχείρηση διαλύεται, με απόφαση των Δημοτικών 
Συμβουλίων, που λαμβάνονται με την απόλυτη πλειοψη- 
φίατων μελών τους. 

Άρθρο 13° 

Η εκκαθάριση της επιχείρησης μετά την διάλυση της 
ενεργείται από εκκαθαριστές, οι οποίοι ορίζονται με από¬ 
φαση των Δημοτικών Συμβουλίων, εφόσον η συστατική 
πράξη δεν προβλέπει ορισμό ειδικών εκκαθαριστών. 

Άρθρο 14° 

Η συγκρότηση, λειτουργία, διαχείριση και εποπτεία της 
επιχείρησης διέπονται από τις διατάξεις του ν.1069/1980 
και του π.δ. 410/1995 "Δημοτικός και Κοινοτικός Κώδικας". 

Άρθρο 15° 

Ο Πρόεδρος του Δ.Σ. εκπροσωπεί την επιχείρηση σε 
όλες τις σχέσεις της δικαστικές ή εξώδικες και σε περί¬ 
πτωση απουσίας ή κωλύματος αυτού ο Αντιπρόεδρος 
(άρθρο 5 & 4 ν.1069/1980 και π.δ. 410/1995). 

Άρθρο 16° 

Η διάρκεια της επιχείρησης είναι αόριστη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 22 Ιουλίου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης κ.α.α. 

ΚΩΝ/ΝΟΣ ΡΗΓΙΝΟΣ 

